གངས་ལྗོངས་ཐོན་མི་གཉིས་པ་རྗེ་བཙུན་དམུ་དགེ་བསམ་གཏན་རྒྱ་མཚོའི་གདུང་རུས་ཆ་ཚང་བཞུགས་པའི་མཆོད་རྟེན་དང་གཟིམ་ཁྲི་སོགས་ལ་མཇལ་བ།ལྡོང་ཡོན་ཏན་རྒྱ་མཚོ།བྱང་གངས་རིའི་ལྗོངས་ཀྱི་ཆོས་རིག་སྲིད།།དུང་ཉ་ཟླའི་དཔལ་ལ་འགོད་མཁས་པ།།རྗེ་བླ་མ་བསམ་གཏན་རྒྱ་མཚོ་མཁྱེན།།བུ་ང་རང་བྱམས་བརྩེའི་འོད་ཀྱིས་སྐྱོངས།།བོད་ཁ་བ་ཅན་གྱི་ཡར་རྒྱས་ཆེད།།སྐད་ཡི་གེ་རང་སྐྱོང་བྱེད་པའི་ཕྱིར།།སེང་དཀར་མོའི་་གད་རྒྱངས་མཐོ་བའི་རྗེ།།དུས་ད་ལྟ་ཞིང་ཁམས་གང་དུ་བཞུགས།།ཆོས་རིག་གནས་རྒྱ་ཆེན་མ་ཤེས་ཀྱང་།།ནང་དད་དམ་རི་མོ་མ་ཉམས་པའི།།མགོན་ཁྱེད་ཀྱི་གསུང་སྐྱེས་སློབ་བུ་བདག།ལས་བསོད་ནམས་ལྕགས་ཀྱུས་གནས་འདིར་དྲངས།།ས་དམུ་དགེའི་ཡུལ་ལུང་མཛེས་སྡུག་འབར།།དགོན་བཀྲ་ཤིས་འཁོར་ལོ་ལྷུན་གྱིས་ཆགས།།རྗེ་བླ་མའི་གཟིམ་ཁང་ཆོས་རིག་རྫོང་།།གཟི་མ་ཉམས་ལོ་རྒྱུས་དཔང་བོར་བརྗིད།།ལུས་གུས་པས་བརྐྱང་ཕྱག་ལན་གསུམ་འཚལ།།ངག་གཙང་མས་སྐུ་བསྟོད་ཚར་གསུམ་བཏོན།།ཡིད་དད་པས་ཚེ་རབས་རྗེས་འཛིན་ཞུས།།རྗེ་བླ་མའི་གསང་གསུམ་ཡོན་ཏན་དྲན།།སྐུ་མི་བཞུགས་གཟིམ་ཁྲི་སྟོང་བའི་འགྲམ།།བསྲན་མི་བཟོད་དྲན་པ་འཐོར་ལ་ཁད།།ཞག་གཅིག་ལ་རྩེ་གཅིག་གསོལ་འདེབས་ཞུས།།ཐུགས་དགྱེས་པའི་རྟགས་མཚན་རེ་དགའ་བྱུང་།།སྐུའི་གདུང་རུས་ཆ་ཚང་བཞུགས་པའི་རྟེན།།རྗེ་ང་འདྲར་བརྗོད་འོས་སྐུ་བརྙན་དྲུང་།།ཡིད་གདུང་ཤུགས་དྲག་པོས་བླ་མ་བསྒོམས།།ཐུགས་བརྩེ་ཆེན་ཞགས་པས་མི་གཏོང་མཁྱེན།།སྐུའི་ནབ་བཟའ་དབང་ཆས་རྡོར་དྲིལ་སོགས།།བདག་བསོད་ནམས་རྟེན་དུ་ཐོབ་པ་འདིས།།དུས་ཚེ་རབས་ཕྲེང་བའི་འཁོར་ལོ་རུ།།ཆོས་བདུད་རྩིས་གསོ་བའི་རྟེན་འབྲེལ་འགྲིག།སྒོམ་ཉམས་བཞེས་གནང་སའི་བཞུགས་གདན་དང་།།གཞུང་གསར་རྩོམ་མཛད་སའི་ཁང་བཟང་དང་།།